دخلات بسرعة بدلات ليها ولبساتها وهزاتها كتبوس فيها وهي كضحك ليها فرحانة بالهزة وخرجو عند خليج اللي كتسنا لتحت وطلعو فالسيارة ومشاو مجموعين كيدورو من محل لمحل واشراق معلقة بنتها عندها .. دخلو لقصارية كبيرة كيدورو واشراق اللور كتشوف يمين يسار فالمحلات ... دخلو لمحل التنكاف وبقات هيا كدور عينيها وتشوف ودخلات هي ةاستريلا محملة بنتها لمحل ديال لبوفي وبدات دور وتشوف ... مع الدورة وهي كتسرح غينيها لقات طه واقف موراها كيشوف فيها فصدمة ويطلع ويهبط فيها وفبنتها اللي هازة, تخلعات ورجعات خطوة اللور كتشوف فيه مصدومة تالفة وكترمش ودورات عينيها لجهة أخرى باحترام .. قرب بابتسامة ودهشة وقف حداها ... باقي كما هوا ... متغير فيه حتى حاجة شوية ديال لكريشة بانت مع القميجة ..